
	Comisia pentru buget, finanţe şi bănci
	
	Bucureşti,     26.02.2008 

Nr. 22/620


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr.90/2007 privind unele măsuri financiar-fiscale în domeniul asigurărilor sociale de sănătate şi reglementări în domeniul cheltuielilor de personal, cu care comisia noastră a fost sesizată în fond cu adresa Biroului Permanent nr.PL.x 734  din 5 noiembrie 2007.
	PREŞEDINTE,

Aurel Gubandru

RAPORT

asupra proiectului de Lege pentru aprobarea Ordonanţei de urgenţă a Guvernului nr.90/2007 privind unele măsuri financiar-fiscale în domeniul asigurărilor sociale de sănătate şi reglementări în domeniul cheltuielilor de personal
Cu adresa nr.PL.x 734 din 5 noiembrie 2007, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege pentru aprobarea Ordonanţei de urgenţă a Guvernului nr.90/2007 privind unele măsuri financiar-fiscale în domeniul asigurărilor sociale de sănătate şi reglementări în domeniul cheltuielilor de personal.
La întocmirea raportului s-a avut în vedere avizul favorabil al Consiliului Legislativ, nr.1215/17.09.2007, cu observaţii şi propuneri, avizul negativ al Consiliului Economic şi Social, avizul favorabil al Comisiei juridice, de disciplină şi imunităţi, avizul favorabil al Comisiei pentru muncă şi protecţie socială şi avizul favorabil al Comisiei pentru Sănătate şi Familie.
Prezentul proiect de Lege are ca obiect de reglementare  anumite măsuri financiar-fiscale în domeniul asigurărilor sociale de sănătate şi reglementări în domeniul cheltuielilor de personal, respectiv:
· prorogarea până la data de 1 ianuarie 2009 a prevederilor art.259 alin.(3) şi ale art.260 alin.(1) lit.a) din Legea privind reforma în domeniul sănătăţii nr.95/2006, cu modificările şi completările ulterioare, referitoare la plata contribuţiei pentru veniturile din pensii aflate sub limita sumei neimpozabile din pensii prevăzute de Legea nr.571/2003 privind Codul fiscal, cu modificările şi completările ulterioare;

·  neacordarea de tichete de masă pentru personalul salariat în cadrul instituţiilor publice centrale şi locale, indiferent de sistemul de finanţare şi de subordonare, inclusiv activităţile finanţate integral din venituri proprii, înfiinţate pe lângă instituţiile publice, cu excepţia instituţiilor finanţate integral din venituri proprii.
Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului au participat, în conformitate cu prevederile art. 54 şi 55 din Regulamentul Camerei Deputaţilor domnul Szekely Ervin, Secretar de Stat la ministerul Sănătăţii Publice, doamna Lica Doina, Şef Serviciu la Ministerul Economiei şi Finanţelor şi domnul Gibescu Ion, Şef Serviciu la Ministerul Muncii, Familiei şi Egalităţii de Şanse.
La lucrările comisiei au participat 26 deputaţi, din totalul de 28 membri ai comisiei.

Raportul comisiei a fost adoptat cu majoritate de voturi. 
Proiectul de Lege a fost adoptat de Senat în şedinţa din data de 31 octombrie 2007.

Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Camerei Deputaţilor .
În urma dezbaterii proiectului de Lege pentru aprobarea Ordonanţei de urgenţă a Guvernului nr.90/2007 privind unele măsuri financiar-fiscale în domeniul asigurărilor sociale de sănătate şi reglementări în domeniul cheltuielilor de personal, în şedinţa din data de  26 februarie 2008, comisia propune supunerea spre dezbaterea şi adoptarea Plenului Camerei Deputaţilor a proiectului de Lege cu amendamentele din anexă.
	PREŞEDINTE,

Aurel Gubandru
	SECRETAR,

Radu Cătălin Drăguş


Expert parlamentar:
 Luminiţa Ghiorghiu
ANEXĂ

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:
	Nr. crt.
	Text ordonanţă nr.90/2007
	Text Senat
	Text propus de Comisie 
	Motivarea 
amendamentelor propuse

	1
	
	LEGE

pentru aprobarea Ordonanţei de urgenţă a Guvernului nr. 90/2007 privind unele măsuri financiar-fiscale în domeniul asigurărilor sociale de sănătate şi reglementări în domeniul cheltuielilor de personal
	nemodificat


	

	2
	
	ARTICOL UNIC.-  Se aprobă Ordonanţa de urgenţă a Guvernului nr. 90 din 18 septembrie 2007  privind unele măsuri financiar-fiscale în domeniul asigurărilor sociale de sănătate şi reglementări în domeniul cheltuielilor de personal, publicată în Monitorul Oficial al României, Partea I, nr.659 din 26 septembrie 2007, cu următoarea modificare:
	ARTICOL UNIC.-  Se aprobă Ordonanţa de urgenţă a Guvernului nr. 90 din 18 septembrie 2007  privind unele măsuri financiar-fiscale în domeniul asigurărilor sociale de sănătate şi reglementări în domeniul cheltuielilor de personal, publicată în Monitorul Oficial al României, Partea I, nr.659 din 26 septembrie 2007.
	

	3
	Titlul ordonanţei:
ORDONANŢA DE URGENŢĂ  privind unele măsuri financiar-fiscale în domeniul asigurărilor sociale de sănătate şi reglementări în domeniul cheltuielilor de personal
	nemodificat
	nemodificat
	

	4
	      Art.I.- Legea nr. 95/2006 privind reforma în domeniul sănătăţii, publicată în Monitorul Oficial al României, Partea I, nr. 372 din 28 aprilie 2006, cu modificările şi completările ulterioare, se modifică după cum urmează:
1. La articolul 259, alineatul (3) va avea următorul cuprins:
"(3) Contribuţia pentru veniturile din pensii aflate sub limita sumei neimpozabile din pensii prevăzute de Legea nr. 571/2003 privind Codul fiscal, cu modificările şi completările ulterioare, se datorează şi se calculează începând cu 1 ianuarie 2009."
2. La articolul 260 alineatul (1), litera a) va avea următorul cuprins: 
„a) de către bugetul de stat, pentru persoanele prevăzute la art. 213 alin. (2) lit. a), c), d), f) şi i), iar pentru persoanele prevăzute la art. 213 alin. (2) lit. h) începând cu 1 ianuarie 2009." 
	Se abrogă

Se abrogă
	Se elimina.
	Pentru respectarea prevederilor bugetare aferente anului 2008, aprobate prin Legea nr. 388/2007 publicata in Monitorul Oficial al României, Partea I al României, nr.902/31 decembrie 2007.

	5
	ART. II.- Instituţiile publice centrale şi locale, aşa cum sunt definite prin Legea nr. 500/2002, cu modificările ulterioare, şi prin Legea nr. 273/2006 privind finanţele publice locale, cu modificările şi completările ulterioare, indiferent de sistemul de finanţare şi de subordonare, inclusiv activităţile finanţate integral din venituri proprii, înfiinţate pe lângă instituţiile publice, cu excepţia instituţiilor finanţate integral din venituri proprii, nu acordă tichete de masă în anul 2008 personalului din cadrul acestora.
	nemodificat
	nemodificat

